|  |  |  |  |
| --- | --- | --- | --- |
| Adresatams pagal sąrašą | 2022-08 - | Nr. | (10.1.1.2E-421)10 |
|  |  |  |
|  |  |  |

**DĖL SPRENDIMŲ PRIĖMIMO**

Informuojame, kad Lietuvos Respublikos Seimas 2022 m. gegužės 19 d. priėmė Lietuvos Respublikos sveikatos priežiūros įstaigų įstatymo 39 straipsnio pakeitimo įstatymą ir Lietuvos Respublikos sveikatos sistemos įstatymo 2 straipsnio pakeitimo ir Įstatymo papildymo 191 straipsniu įstatymą (toliau – GMP įstatymai). GMP įstatymais nuo 2023 m. liepos 1 d. centralizuojama greitosios medicinos pagalbos paslaugas teikiančių įstaigų sistema, apjungiant jas į vieną valstybės pavaldumo juridinį asmenį – viešąją įstaigą Greitosios medicinos pagalbos tarnybą (savivaldybės pavaldumo greitosios medicinos paslaugas teiksiančių įstaigų (ar kaip atskirų juridinių asmenų, ar kaip kitos įstaigos padalinių) nuo 2023 m. liepos 1 d. nebeliks).

Sveikatos apsaugos ministerija, siekdama užtikrinti, jog greitosios medicinos pagalbos (toliau – GMP) paslaugos visiems Lietuvos gyventojams būtų suteiktos laiku, atsakingai, išanalizavo GMP paslaugų teikėjų galimą išdėstymą Lietuvos Respublikos teritorijoje. Numatomas GMP tinklas buvo išdėstytas atsižvelgus į laiką, per kurį GMP brigada nuvyksta į įvykio vietą, ir atstumą, kurį GMP brigada turi nuvažiuoti per tam tikrą laiką. Numatomą GMP tinklą išdėstė Vidaus reikalų ministerijos atstovai pasinaudodami ARGIS informacinę sistemą.

Siekdami tinkamai įgyvendinti GMP įstatymus, prašome savivaldybės **nė vėliau kaip iki 2022 m. rugsėjo 15 d.** priimti sprendimus dėl savivaldybei nuosavybės teise priklausančio ir GMP veiklai naudojamo nekilnojamojo, kito ilgalaikio materialiojo, nematerialiojo ir trumpalaikio turto perdavimo valstybės nuosavybėn (tiek dėl turto, naudojamo  GMP kaip atskiro juridinio asmens, tiek ir turto ir patalpų pastatuose, kurį naudoja GMP įstaiga, veikianti kaip GMP padalinys ar savarankiškas GMP padalinys).

Dėkojame už bendradarbiavimą.

Sveikatos apsaugos ministras Arūnas Dulkys